KOMISSION ASETUS (EY) N:o 2896/94, annettu 29 päivänä lokakuuta 1994, ostona, varastointina ja myyntinä toteutettavien interventioiden rahoituskulujen laskentaan sovellettavista korkokannoista



Virallinen lehti nro L 305 , 30/11/1994 s. 0012 - 0012

Suomenk. erityispainos Alue 3 Nide 63 s. 0055

Ruotsink. erityispainos Alue 3 Nide 63 s. 0055



KOMISSION ASETUS (EY) N:o 2896/94, annettu 29 päivänä lokakuuta 1994, ostona, varastointina ja myyntinä toteutettavien interventioiden rahoituskulujen laskentaan sovellettavista korkokannoista EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yleisistä säännöistä interventioiden rahoittamiselle Euroopan maatalouden ohjaus-ja tukirahaston tukiosastosta(1) 2 päivänä elokuuta 1978 annetun neuvoston asetuksen (ETY) N:o 1883/78, sellaisena kuin se on viimeksi muutettuna asetuksella (ETY) N:o 1571/93(2), ja erityisesti sen 5 artiklan, sekä katsoo, että komission asetuksen (ETY) N:o 411/88(3), sellaisena kuin se on viimeksi muutettuna asetuksella (ETY) N:o 1644/89(4), 3 artiklassa säädetään, että interventioiden rahoituskulujen laskennassa käytetty yhtenäinen korkokanta vastaa Euroopan yhteisöjen tilastotoimiston (Eurostat) euromarkkinoilla ecun osalta toteamia kolmen kuukauden ja kahdentoista kuukauden korkokantoja, joita on painotettu yhdellä kolmasosalla ja vastaavasti kahdella kolmasosalla, komissio vahvistaa kyseisen korkokannan ennen Euroopan maatalouden ohjaus-ja tukirahaston (EMOTR) tukiosaston kunkin tilivuoden alkua kuuden vahvistamista edeltävän kuukauden aikana todettujen korkokantojen perusteella, asetuksen (ETY) N:o 411/88 4 artiklan 1 kohdassa säädetään, että mikäli jäsenvaltion maksama korkokulujen osuus on pienempi kuin koko yhteisön osalta vahvistettu yhtenäinen korkokanta vähintään kuuden kuukauden ajan, kyseessä olevalle jäsenvaltiolle vahvistetaan erityinen korkokanta; jäsenvaltioiden on toimitettava komissiolle tieto kyseisistä kuluista ennen varainhoitovuoden loppua; jollei jäsenvaltio tee tiedonantoja, sovellettava korkokulujen osuus määritetään mainitun asetuksen liitteeseen otettujen viitteellisten korkokantojen perusteella, asetuksen (ETY) N:o 1883/78 5 artiklassa säädetään, komission mainitussa asetuksessa säätämien yhteisten yksityiskohtaisten sääntöjen mukaisesti, erityinen korkokanta jäsenvaltiolle, jonka maksama korkokulujen osuus on kahta kertaa suurempi kuin yhtenäinen korkokanta; on aiheellista vahvistaa korkokannat tilivuodelle 1995 kyseisten säännösten mukaisesti, ja tässä asetuksessa säädetyt toimenpiteet ovat EMOTR-komitean lausunnon mukaiset, ON ANTANUT TÄMÄN ASETUKSEN: 1 artikla EMOTR:n tukiosaston varainhoitovuodelle 1993 kirjattavien menojen osalta: 1) asetuksen (ETY) N:o 411/88 3 artiklassa säädetyksi korkokannaksi vahvistetaan 6 prosenttia, 2) asetuksen (ETY) N:o 411/88 4 artiklassa säädetyksi erityiseksi korkokannaksi vahvistetaan Yhdistyneen kuningaskunnan osalta 5,6 prosenttia; 3) asetuksen (ETY) N:o 1883/78 5 artiklan kolmannessa alakohdassa säädetyksi erityiseksi korkokannaksi vahvistetaan Kreikan osalta 15 prosenttia 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä lokakuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä marraskuuta 1994. Komission puolesta René STEICHEN Komission jäsen (1) EYVL N:o L 216, 5.8.1978, s. 1 (2) EYVL N:o L 154, 25.6.1993, s. 46 (3) EYVL N:o L 40, 13.2.1988, s. 25 (4) EYVL N:o L 162, 13.6.1989, s. 18